procesaur/Wiki.mk huggingface dataset:
Алтернативна култура

Алтернативна култура е вид на култура која постои надвор од или на границите на постоечката или таканаречена популарна култура, и најчесто во неа доминираат една или повеќе културни подгрупи. Може да има малку или ништо заедничко со културната подгрупа. Постои и политички термин контракултура.
Член (математика)

Член е математички израз кој може да образува посебен дел од една равенка, низа или друг поголем израз.
1 Дефиниција
Во елементарната математика, членот може да биде поединечен број или променлива, или пак производ од неколку броја или променливи, одделен од другите членови со знаците + или −. На пример, во
:3 + 4''x'' + 5yzw''
3, 4''x'' и 5''yzw'' се членови.
друг пример би бил
3x+4x-2x
:што се членови поврзани со горенаведениот пример
Во контекст на полиномите, „член“ понекогаш значи моном со коефициент: to 'collect like terms' in a polynomial is the basic операција of making it a линеарна комбинација на засебни мономи.
Една низа честопати се претставува како збир од нејзините членови.
Но во општа математичка смисла, поимот „член“ не е ограничен на собирање.
Поединечните чинители во еден израз што претставува производ се членови на множењето.
2 Видови членови кај операциите
; собирање: собироци
; одземање: намаленик и намалител
; множење: множител и множеник (чинители).
; делење и дропки: горниот член е броител (деленик), а долнот е именител (делител).
3 Поврзано
* Израз (математика)
* Математичка операција
4 Наводи
*
Благој Ѓорев

Благој Димев Ѓорев (, – Ново Село, Велешко, ) — македонски комунист, учесник во НОБ.
Бил член на СКОЈ од 1940 г, а на Комунистичката партија од 1941 година. Бил младински и партиски активист од 1941 г, еден од првите борци на Велешкиот партизански одред „Димитар Влахов“ (од април 1942). Во неговата куќа (1941) се печател партискиот весник „Народен глас“. Бил член на МК на КПЈ за Велес и секретар на СКОЈ (1942). Во Одредот ја извршувал функцијата заменик политички комесар. Учествувал во сите борбени судири со бугарската војска и полиција. Бил убиен во заседа од бугарската полиција.
Во чест на Ѓорев е наречена велешката фабрика за маслени и прехранбени производи ПИ „Благој Ѓорев“, која стопанисува со марката „Кристал“.
Факториел

''n'', ''n''!
0, 1
1, 1
2, 2
3, 6
4, 24
5, 120
6, 720
7
8
9
10
15
20
25
50
70
100
170
171
450
10<sup></sup>
10<sup></sup>
10<sup></sup>
Во математиката, факториел на позитивен цел број ''n'', (се означува со ''n''!), претставува производ на сите природни броеви помали или еднакви на ''n''. На пример,
:<math>5 ! = 5 \times 4 \times 3 \times 2 \times 1 = 120 \ </math>
Вредноста на 0! е 1.
Абенроде

Абенроде (|Abbenrode) — село и поранешна општина во округот Харц, во Саксонија-Анхалт, Германија. Од 1 јануари 2010 е дел од општината Нордхарц. Се наоѓа во близина на реката Екер, северно од планинскиот масив Харц, на границата со покраината Долна Саксонија.
Рибница (Молдавија)

Рибница (|Rîbnița, Râbnița, |Рибниця, |Рыбница, |Rybnica) — град во Молдавија, но се наоѓа во самопрогласената непризната република Приднестровие. Според пописот од 2004 во Приднестровие, градот имал население од 53,648 жители. Рибница се наоѓа во северниот дел на Приднестровие на бреговите на реката Днестар.
1 Население
Во 1970, Рибница имала население од 32,400 жители, во 1989 имала население од 61,352 жители. Според пописот од 2004 во Приднестровие, градот имал население од 53,648 жители, од кои 11,263 Молдавци (Романци), 24,898 Украинци, 11,738 Руси, 480 Полјаци, 328 Белоруси, 220 Бугари, 166 Евреи, 106 Германци, 96 Гагаузи, 71 Ерменци, 38 Роми и 4245 други.
2 Збратимени градови
* Дмитров, Русија
* Виницја, Украина
* Хола Пристан, Украина
3 Поврзано
* Приднестровие
* Молдавија
* Градови во Молдавија
Бел Рзав

Бел Рзав е река која извира во селото Заовине, на западните падини на планината Тара. Одлика за оваа река е бојата на подлогата - коритото на реката ги прави камењата да добиваат бела боја. Благодарејќи на таквото корито па дури и за време на лето со најголеми температури, Бел Рзав е исклучително ладна река. Бел Рзав е долг 23 км, а површината на неговиот слив изнесува 205 км<sup>2</sup>.
1 Поврзано
*Црн Рзав
*Рзав
*Голем Рзав
Бистрица (Пловуча)

Бистрица е река во југозападниот дел на Босна и Херцеговина, која протекува низ источниот дел на Ливањското поле. Реката Бистрица е долга околу три километри. Нејзиниот прв километар тече низ градот Ливно, продолжувајќи го својот пат низ Ливањското поле. Припаѓа на Јадранскиот слив на реки. За време на летните месеци коритото главно е плитко, а за време на есен е поголемо поради обилните врнежи. Извира од ридот Башајковац, на изворот Думан. Акциите за порибување во последните години не дале некаков поголем плод.
Јоханес Видман

Јоханес Видман или Јован Видман (герм. ''Johannes Widmann'', ~ 1460 - по 1498) бил германски математичар - изумител на знаците за собирање (+) и одземање (-).
Роден е во Егер (денешен Хеб), Чешка. Во 1480-тите студирал на Лајпцишкиот универзитет. Во 1482 година се здобил со диплома од Лајпцишкиот универзитет, а во 1485 година со докторатот од истиот универзитет. 1489 во Лајпциг го објавил делото „''Behende und hubsche Rechenung auff allen Kauffmanschafft''“ („Вешта и убава пресметка за сите занаети“) каде за првпат ги воведува знаците. Наредните изданија биле издадени во Пфорцхајм во 1509, Агно (Хагенау) во 1519 и Аугсбург во 1526. Оваа книга е ран пример на печатена книга од областа на аритметиката која содржи повеќе примери од претходните книги на таа тема. Делото било многу популарно токму поради тоа. По 1526 година неговата популарност е надмината од делото од областа на аритметиката на Адам Ризе. Книгата содржи три делови: првиот е за броење цели броеви, вториот е за пропорции, третиот е за геометрија.
Околу 1495 Видман ги објавил следниве дела на латински јазик: ''Algorithmus integrorum cum probis annexis'', ''Algorithmus linealis'', ''Algorithmus minutiarum phisicarum'', ''Algorithmus minutiarum vulgarium'', ''Regula falsi apud philosophantes augmenti et decrementi appellata'' и ''Tractatus proportionum plusquam aureus''.
Рачно напишаните страници во колекција која е зачувана до денешно време покажуваат дека по здобивањето со докторатот, Видман објавил дека ќе држи предавања по алгебра. Има докази дека предавањето по алгебра се случило во 1486 година, со што истото станува прво одржано предавање по алгебра на универзитет. Тој на универзитетот предавал основи на аритметика, пресметка со абакус и алгебра.
Починал во Лајпциг по 1498 година.
Прва битка за Грозни

Првата битка за Грозни претставува дел од Првата чеченска војна. Битката започнала откако руските воени сили го нападнале чеченскиот главен град во декември 1994 година, а истата завршила кон крајот на февруари 1995 година, кога бил заземан градот. Битката се одликува со големи загуби на двете страни, посебно кај цивилното население.
Оваа победа на руските сили била само привремена, бидејќи во 1996 година започнало повторното зазимање на градот од страна на чеченските гирилци.
1 Тек на битката
Главниот руски напад на градот Грозни започнал на 31 декември 1994 година. Околу 6,000 руски војници започнале да напредуваат по улиците на градот зазимајќи го од три страни. И покрај тоа што чеченските војски биле помалку на број, тие со дополнителна мотивација дале огромен отпор за нивна одбрана на градот. Голема улога кај чеченските сепаратисти одиграле Шамил Басаев, кој раководел со искусните чеченски доброволци кои претходно се бориле против грузиската војска во Абхазија.
Битката за Грозни во следните денови се претворила во огорчена борба за секоја куќа. Чеченските сили ги пропуштале најпрвин руските да навлезат во градот, по кое истиот круг го затворале и ги уништувале сите руски сили кои се наоѓале во средината. Посебно тешко поминала руската 131 бригада, која во борбите околу железничката станица изгубила 20 од 26 тенкови и 100 о 120 оклопни возила заедно со околу 1,000 убиени војници вклучувајќи го и командантот.
Руските сили по ова продолжиле со бомбаридирање на градот. За околу еден час, во градот паѓале околу 4,000 гранати. Сепак, во првиот обид, руските сили не успеале да воспоставт контрола над градот па се повлекле. Русите дури не можеле да ги повлечат мртвите тела на своите војници, а се претпоставува дека таа бројка била околу 2,000 Руси. Конфликтот во Грозни предизвикал голем интерес од медиумите, па Русија под меѓународен притисок биле принудена да се повлече.
По повлекувањето, руските единици го промениле планот за напад на градот, а во исто време добиле и појачување од страна на елитата единица. Русите на 3 јануари 1995 година започнале со вториот интензивен напад на градот, но овој пат се фокусирале на постепено освојување на градските населби наместо како првиот пат, кога напаѓале по целиот град. И покрај тоа, Чеченските сили одбиле да се предадат и пружиле огромен отпор. Во еден напад на чеченските сили загинал рускиот генерал Виктор Воробјов. На 20 јануари руските сили успеале да го заземааѕ центарот на градот и претседателската палата, а Машкадов се преселил во својот генералштаб на југот од градот.
Денот кога била зазедена претседателската палата, Борис Елцин објавил дека војната во Чеченија е пред својот крај. По неколку дена, руските сили започнале да го затворат обрачот околу јужниот дел на градот, место од каде доаѓале сите ресурси на Чеченците. По ова, следувало воздушни напади на тој дел од градот.
До крајот на февруари 1995 година, руските сили го контролирале целиот град, а на 7 март прогласиле победа. Голем дел од чеченските сили побегнале преку реката и заминале во планина, продолжувајќи ги герилските напади.
Бистричка Река (Босна)

е лева притока на реката Босна во Зеничката котлина со должина од 12 километри. Тоа е планинска река со остар пад на огромен број на извори на вода за пиење и бунари. Оваа река е позната по многубројните воденици и одморалишта во населбата Бистричак.
Ајнфелдско Езеро

Ајнфелдско Езеро (|Einfelder See) — езеро во сојузната покраина Шлезвиг-Холштајн, Германија. На надморска височина од 26,79 метри, неговата површина е 1,78 км². Се наоѓа во северните предградија на Нојминстер и во округот Рендсбург-Екернферде.
Бистричка Рика

Бистричка Рика е река во Босна и Херцеговина, десна притока на реката Врбас, со вкупна должина од околу 11 километри.
Извира под планината Голетица, на надморска височина од 879 метри, а се влева во Врбас кај Горен Вакуф, на надморска височина од 640 метри. Порано, од златниот песок на реката, во времето на Римското Царство па сè до Средниот век се пронаоѓало злато. Дури и денес постојат траги од таквите експлоатации. На самиот извор на реката постои голем рибник.
Белц

Белц или Балц (романски: ''Bălți'', |Бэлць, |Бєльці) — град во Молдавија. Според површина и економската важност, Белц е втор во Молдавија по главниот град Кишинев и трет по население по Кишинев и Тираспол. Белц е еден од петте општини во државата. Градот е важен индустриски, културен, комерцијален и транспортен центар за северот на државата. Белц се наоѓа на 127 километри северно од Кишинев.
1 Население
*Раѓања (2010): 1573 (10,6 на 1000)
*Умирања (2010): 1447 (9,7 на 1000)
*Природен прираст (2010): 126 (0,9 на 1000)
''Етнички групи, 2004'':
етничка група, број, %
Молдавци, 66,877, 52.4 %
Украинци, 30,288, 23.7 %
Руси, 24,526, 19.2 %
Романци, 2,258, 1.8 %
Бугари, 297, 0.2 %
Гагаузи, 243, 0.2 %
други, 2,889, 2,3 %
без изјаснување, 183, 0.1 %
Белц и северот на Молдавија ги опслужуваат два аеродрома: Белц-Град и вториот меѓународен аеродром во Молдавија Меѓународен аеродром Белц.
Нордиска семејна книга

Нордиската семејна книга (|Nordisk familjebok) — шведска енциклопедија во печат во периодот од 1876 до 1957 г.
1 Историја
Првото издание е објавено во 20 тома помеѓу 1876 и 1899 г. Наречено е „Идунино издание“ поради сликата на божицата Идуна на корицата. Второто издание што одело од 1904 до 1926 г. во 38 тома е најопфатната енциклопедија на шведски јазик. Популаро е наречена „Бувје издание“ (''Uggleupplagan'') бидејќи на корицата има був. До 1957 следеле уште две изданија. Авторските права на првите две изданија се истечени, и затоа денес тие се во јавна сопственост.
Во 1990-тите, службени лица од Линшепиншкиот универзитет го започнале проектот „Рунеберг“ со цел да направат дигитални примероци од стари печатени книги од нордиските земји, исто како проектот „Гутенберг“ со англиската книжевност. Со напреднатата технологија, во 2001 е започната наполна дигитализација на целата енциклопедија, користејќи отсликување и оптичко препознавање на знаци. Денес се отсликани и вчитани сите 45.000 страници (од двете изданија), и се ставени на располагање на јавноста на мрежното место на проектот „Рунеберг“. Преостанува да се изврши коректура на голем дел од текстовите.
2 Поврзано
*''Nationalencyklopedin'' (1989-1996)
3 Наводи
* од Ларс Аронсон (2003)
Брегава

Брегава е река во Босна и Херцеговина која минува низ градот Столац. Брегава исто така е и лева притока на реката Неретва.
1 Поврзано
* Неретва
* Столац
* Буна
* Требишница
* Крупа
* Хутово Блато
* Даорсон
Алтмарк Залцведел

Алтмаркрајс Залцведел (|Altmarkkreis Salzwedel) — округ во Саксонија-Анхалт, Германија. Се граничи со (од запад надесно) окрузите Гифхорн, Илцен, Лихов-Даненберг во Долна Саксонија и окрузите Штендал и Оре.
1 Историја
Алтмарк — историски регион кој ја опфаќа територијата на денешниот округ, како и делови од соседниот округ Штендал. Во X век, бил источна гранична провинција на Светото Римско Царство; замоците биле изградени со цел да ја поместат границата кон исток. Алтмарк бил мочиришно подрачје и со векови бил тежок за освојување. Во XII век, многу мочуришта биле исушени и упоришта станале малите градови. Во доцниот среден век, многу градови биле членови на Ханзата. Поради Триесетгодишната војна, Алтмарк бил целосно уништен во XVII век. Никогаш не успеал да ја поврати својата важност и останал ретко населен до ден денес.
Округот бил основан во 1994 со спојување на поранешните окрузи Гарделеген, Клеце, Залцведел и (делумно) Остербург.
2 Географија
Алтмарк е права низина, која некогаш била исполнета со бари и езерца. Денес, главно е покриена со шуми и голини. Генерално е суво, иако некои мочуришни регионо опстоиле. Најголемиот од нив е Дремлинг, голема водена површина на југозапад, кој е национален парк поделен со соседниот Оре.
Најголемото езеро во округот е Арендзе (5,54 км<sup>2</sup>); градот Арендзе е именуван по ова езеро.
3 Грб
Грбот прикажува:
4 Градови и општини
Округот Алтмаркрајс Залцведел се состои од следниве административни единици:
Слободни градови, Општински заедници
Кахул

Кахул (романски: Cahul, руски: ''Кагул'') — град во Молдавија. Градот е центар на реонот Кахул. Според проценките од 1 јануари 2009 година, градот имал околу 39.400 жители.
1 Население
Население во Кахул
година, население
1930, 10,437
1959, 16,068
1970, 26,572
1979, 32,695
1989, 42,904
2004, 35,488
2011 проценка, 41,000
Според последниот молдавски попис од 2004 во градот имало 35,488 жители. Етнички во градот имало: 60.5% Молдавци/Романци, 17.1% Руси, 11.1 % Украинци, 6.6% Бугари, 3,2% Гагаузи и 1.5% други.
2 Поврзано
* Молдавија
* Градови во Молдавија
Унгени (Молдавија)

Унгени (романски: ''Ungheni'') — град во Молдавија. Унгени е седми најголем град во државата со население од 35,157 жители. Градот е центар на реонот Унгени.
1 Збратимени градови
* Ауце, Латвија
* Кармел, Израел
* Дмитровск, Русија
* Коњин, Полска
* Регин, Романија
* Василков, Украина
* Винстон-Салем, САД
2 Наводи
* Brezianu, Andrei and Spânu, Vlad (eds.) (2007) "Ungheni" ''Historical Dictionary of Moldova'' (2nd ed.) Scarecrow Press, Lanham, Maryland, USA, p. 371, ISBN 978-0-8108-5607-3
3 Поврзано
* Молдавија
* Градови во Молдавија
Килски Фјорд

Килски Фјорд (|Kieler Förde; |Kielerfjorden) — приближно 17 километри долг фјорд на Балтичкото Море на источниот брег на Шлезвиг-Холштајн, Германија. Се создал од движење на ледник во текот на последното ледено доба, се наоѓа помеѓу полуостровите Денишер Волд и Вагрија. Како и други тесни заливи налик на фјорд, геолошки не претставува фјорд. Се протега од Херн во центарот на градот Кил до Килскиот Залив.
Источниот крај на Килскиот Канал се наоѓа во Килскиот Фјорд. На неговата најтесна точка, Фридрихсортер Енге („Friedrichsorter Enge“), фјордот е широк само еден километар. Швентине се влева во Килскиот Фјорд во близина на Кил-Дитриксдорф.
1 Места
Места долж Килскиот Фјорд:
1.1 Западен брег
Од север кон југ:
* Билк (Светилник Билк)
* Штранде (рибарско и спортско пристаниште)
* Кил-Шилкзе (олимписко пристаниште)
* Фалкенштајн (слободна плажа во Кил)
* Кил-Фридрихсорт (трандиционална индустриска област)
* Кил-Холтенау (Килски Канал)
* Кил-Вик
* Кил-Дистернброк
* Кил-Центар (место за сместување на големите бродови за крстарење низ Скандинавија)
1.2 Источен брег
Од југ кон север:
* Кил-Гарден (HDW)
* Кил-Елербек (поранешно рибарско село, сега Арсенал)
* Кил-Велингдорф (јужното устие на Швентине)
* Нојмилен-Дитриксдорф (трговско пристаниште „Ostuferhafen“)
* Менкеберг
* Кицеберг
* Хајкендорф
* Мелтенорт (рибарско и спортско пристаниште)
* Лабо (одморалиште, Поморски споменик Лабо, подморница, рибарско и две спортски пристаништа)
* Штајн во Пробштај
* Венторф во Пробштај (одморалиште, големо природно јахт-пристаниште (марина Венторф), рибарско село)
* Хајдкате
Нојминстер

Нојминстер (|Neumünster) — слободен град во средишниот дел на сојузната покраина Шлезвиг-Холштајн, Германија и со скоро 77.000 жители е четврти најголем град во покраината зад Кил, Либек и Фленсбург.
Првпат бил споменат во 1127 година како августински манастир. Долго време бил центар на германската индустрија за платна и кожа и одамна се смета за важен сообраќаен јазол. Од 1870 година ги поседува градските права, а од 2012 година е дел од метрополитенската област Хамбург.
1 Географија
1.1 Местоположба
Низ Нојминстер тече реката Швале, која се влева во Штер во јужниот дел на градот. Во непосредна близина на градот се наоѓа и Ајнфелдското Езеро
Нојминстер се наоѓа во близина на географскиот центар на покраина Шлезвиг-Холштајн. Кил се наоѓа на околу 30 километри северно од Нојминстер, додека 70 километри јужно се наоѓа Хамбург и 72 километри западно од Либек. Градот се граничи со следниве окрузи Плен, Зегеберг и Рендсбург-Екернферде.
1.2 Градски окрузи
Нојминстер е поделен на следниве градски окрузи: Беклерзидлунг-Бугенхаген, Брахенфелд-Рутенберг, Ајнфелд, Фалдера, Гаделанд, Гартенштат, Штатмите, Тунгендорф и Виторф.
2 Историја
Првиот историски доказ за претходното село „Випендорф“ (''Wippendorf'') потекнуваат од 1127 година.
3 Моментална состојба
Железничката станица Нојминстер е главната железничка станица со линии кои возат во шест (порано седум) правци, меѓу нив и важните Хамбург-Алтона-Кил и Нојминстер-Фленсбург.
Во близина на Нојминстер, кај Ендорф, постои високонапонски објект за пренос на средни бранови за пренесување на програмата на ''Deutschlandfunk'', предавател Ендорф, кој често е погрешно нарекуван како „предавател Нојминстер“.
4 Меѓународни односи
Нојминстер е збратимен со следниве градови:
* Грејвхем, Обединето Кралство (од 1980 г.)
* Пархим, Германија (од 1990 г.)
* Кошалин, Полска (од 1990 г.)
* Гижицко, Полска (од 2000 г.)
* Илкадим, Самсун, Турција (од 2006 г.)
5 Познати жители
* Мона Бартел, р. 1990, тенисерка
* Детлев Бланке, р. 1941, есперантист
* Штефан Шнор, р. 1971, фудбалер
* Вилф Смит, роден Вилфред Шмит во 1946, фудбалер
* Герхард Весел, 1913–2002, претседател на сојузната разузнавачка служба (1968–78)
Елемент (математика)

Елемент или член — некоја единица или предмет од каквишто се состои едно множество.
1 Множества
Ако запишеме ''A'' = {1, 2, 3, 4 }, ова значи дека елементите на множеството ''A'' се броевите 1, 2, 3 и 4. Множествата од елементи на ''A'', на пр. {1, 2} се подмножества на ''A''.
Самите множества можат да бидат елементи. На пример, имаме множество ''B'' = {1, 2, {3, 4. Елементите на ''B''''не'' се 1, 2, 3 и 4, туку ''B'' има само три елемента: 1, 2 и множеството {3, 4}.
Елемент на едно множество може да биде било што. На пример, ''C'' = { црвена, зелена, сина } е множеството чиишто елементи се боите црвена, зелена и сина. Множеството без ниеден елемент се нарекува празно множество (се запишува со „{}“ или „<math>\varnothing</math>“).
2 Запишување и терминологија
Релацијата „е елемент на“ се нарекува и членство во множество и се означува со симболот ∈. Запишувајќи вака:
:<math>x \in A \, </math>
велиме дека „''x'' е елемент на ''A''“. Истоветни изрази се: „''x'' е член на ''A''“, „''x'' припаѓа на ''A''“, „<math>x</math> е во ''A''“ и „''x'' лежи во ''A''“. Во употреба се и изразите „''A'' го содржи ''x''“ и „''A'' го вклучува ''x''“, но некои автори ги користат со значење „''x'' е подмножество на ''A''“.
Наредбата за овој симбол во означувачкиот јазик LaTeX е „\in“.
Негацијата на членството во едно множество се означува со ∉.
3 Кардиналност кај множествата
Бројот на елементи во дадено множество е својство наречено кардиналност (неформално речено, големина на множеството). Во горенаведениве примери, кардиналноста на множеството ''A'' изнесува 4, додека кардиналноста на множеството ''B'' и множеството ''C'' изнесува 3. Бесконечно множество е множество со бесконечен број на елементи, додека конечното множество има извесен (конечен) број на елементи. Горенаведените множества се примери за конечни множества. Пример за бесконечно множество е множеството на природни броеви, N = { 1, 2, 3, 4, ...}.
4 Примери
Земајќи ги гореопределените множества:
*2 ∈ ''A''*{3,4} ∈ ''B''*{3,4} е член на ''B''*жолта ∉ ''C''*Кардиналноста на ''D'' = { 2, 4, 8, 10, 12 } е конечна и еднаква на 5.
*Кардиналноста на ''P'' = { 2, 3, 5, 7, 11, 13, ...} (простите броеви) е бесконечна, како што докажал Евклид.
5 Наводи
* Paul R. Halmos 1960, ''Naive Set Theory'', Springer-Verlag, NY, ISBN 0-387-90092-6.
* Patrick Suppes 1960, 1972, ''Axiomatic Set Theory'', Dover Publications, Inc. NY, ISBN 0-486-61630-4.
ru:Множество#Элемент множества
Сорока

Сорока (|Soroca, |Сороки, |Сороки, |Soroki, |סאָראָקע ''Soroke'') — град во Молдавија. Градот се наоѓа на реката Днестар на околу 160 км оддалеченост од Кишињев.
1 Население
Во 2004 година градот имал население од 28.362 жители, во 1989 година имал 42.225 жители и во 1979 имал 31.831 жител. 15,351 (1897)
Градот имал значително ромско малцинство и поради тоа се нарекува „ромски главен град во Молдавија“.
2 Поврзано
* Молдавија
* Градови во Молдавија
Хор (општина)

Хор (|الخور) е општина во Катар. Името на општината на арапски значи „залив“. На исток и на запад излегува на Персискиот Залив, на север граничи со Шамал, а на југ со Рајан, Ум Салал и Дајен. Во 2004 година Гуварија била припоена кон оваа општина.
1 Население
Следната табела го прикажува населението на општината.
+, март 2004, март 1997, март 1986
31547, 17793, 8993
+ Регистрирани новороденчиња по националност и род, година, Катарци, мажи, Катарци, жени, вкупно Катарци, странци, мажи, странци, жени, вкупно странци, вкупно мажи, вкупно жени, вкупно
2001, 76, 75, 151, 67, 50, 117, 143, 125, 268
2002, 93, 82, 175, 57, 56, 113, 150, 138, 288
2003, 97, 90, 187, 59, 53, 112, 156, 143, 299
2004, 93, 75, 168, 59, 67, 126, 152, 142, 294
2005, 87, 79, 166, 72, 54, 126, 159, 133, 292
2006, 89, 89, 178, 75, 68, 143, 164, 157, 321
2007, 78, 114, 192, 85, 68, 153, 163, 182, 345
2008, 103, 93, 196, 117, 94, 211, 220, 187, 407
2009, 114, 131, 245, 132, 114, 246, 246, 245, 491
2 Наводи
3 Поврзано
* Катар
* Општини во Катар
Ерленмаер

Ерленмаерот е широко употребуван лабораториски прибор кој има рамно дно, конусно тело и цилиндричен врат. Наречен е според германскиот хемичар Емил Ерленмаер, кој го создал во 1861 година. Заради специфичниот облик, хемичарите во лабораториите популарно го нарекуваат ”тиквица”.
Тесното грло е наменето пред сè да се намали испарувањето и да се зголеми кондензацијата со што се намалуваат загубите на материја од хемиските реакции. Најчесто се изработува од огнеотпорно боросиликатно стакло, а таму каде не се врши загревање или не е потребна висока температура се употребуваат примероци од пластика. Волуменот им варира спрема потребите, од 25 ml па до 5 литри.
Вакра

Вакра (|الوكرة) — град и општина во Катар. На исток Вакра излегува на Персискиот Залив, на запад се граничи со Рајан, на југ со Саудиска Арабија и на север со Рајан и Доха. Во 2004 година кон оваа општина биле припоени делови од Џаријан ел-Батна и Месајид.
1 Население
Следната табела го прикажува населението на општината.
+, март 2004, март 1997, март 1986
31441, 24283, 17245
+ Регистрирани новороденчиња по националност и род, година, Катарци, мажи, Катарци, жени, вкупно Катарци, странци, мажи, странци, жени, вкупно странци, вкупно мажи, вкупно жени, вкупно
2001, 168, 156, 324, 170, 176, 346, 338, 332, 670
2002, 175, 147, 322, 167, 159, 326, 342, 306, 648
2003, 183, 159, 342, 172, 190, 362, 355, 349, 704
2004, 177, 177, 354, 196, 169, 365, 373, 346, 719
2005, 176, 179, 355, 202, 181, 383, 378, 360, 738
2006, 182, 172, 354, 196, 191, 387, 378, 363, 741
2007, 209, 161, 370, 238, 206, 444, 447, 367, 814
2008, 186, 207, 393, 309, 297, 606, 495, 504, 999
2009, 216, 248, 464, 369, 333, 702, 585, 581, 1166
2 Поврзано
* Општини во Катар
* Градови во Катар
Тор (филм)

''Тор'' е американски филм од 2011 година, снимен според книгата со исто име „Тор“, издадена од Марвел Комикс. Филмот е во режија на Кенет Бранаг, сценарио на Ешли Едвард Милер, Зак Стенц и Дон Пејн, а глумат Крис Хемсворт, Натали Портман, Том Хидлстон, Ентони Хопкинс и Стелан Скарсгорд. Во филмот се раскажува приказната за богот Тор, кој е избркан од својата татковина Азгард на Земјата.
Алексеј Дума

Алексеј Христов Дума (Битола, 16 септември 1948) ― македонски специјалист по судска медицина, редовен професор на Медицинскиот факултет во Скопје. Дипломирал медицина во Скопје во 1973, докторирал на тема за хуманата серумска холинестераза од форензичен аспект во 1986 година.
Во 1988 година, тој станал директор на Институтот за судска медицина и криминалистика и шеф на Катедрата. Бил претседател на Лекарската комора на Македонија во 1992. Соработувал со установи во Европа и со Колумбија универзитетот во Њујорк, каде што бил посетувачки професор. Учествувал во остварувањето на меѓудисциплинарниот меѓународен проект за невропатолошки студии кај хронични хоспитализирани болни од шизофренија и за ткивните невропатолошки изучувања кај тешки психијатриски болести. Основал лабораторија за примена на рекомбинантна ДНК технологија во судската медицина, која добила дозвола за одредување на присуството на психоактивни соединенија во биолошки материјал. Остварил меѓународна соработка со Германија и со Бугарија, со учеството во идентификацијата на жртвите кај масовни сообраќајни несреќи. Тој е автор на над 130 трудови. Член е на Меѓународното здружение за судска медицина.
Земјотрес во Ван (2011)

Земјотресот во Ван во 2011 година e земјотрес со јачина од 7,6 степени по Рихтер кој ја погодил турската провинција Ван на 23 октомври 2011 година
Потресот бил на длабочина од 94,5 км.
Картографска проекција

Картографска проекција — збир на математички постапки за пресликување на површината на Земјата или нејзин дел на рамнина. При проектирањето може да се појават деформации на површините, линиите и аглите. Според карактерот на деформации, проекциите може да бидат: конформни, еквивалентни и произволни.
1 Конформни картографски проекции
Кај конформните проекции нема деформации во аглите, но има во површините и должините (се нарекуваат аголни проекции). Напоредниците и меридијаните се сечат под прав агол, а азимутите одговараат на вистинските во природата. Значајни се Гаус-Кригерова за топографски карти, Меркаторова за поморски и Ламбертова за воздухопловни карти.
2 Еквивалентни картографски проекции
Кај еквивалентните картографски проекции се задржува еднаквоста на површините, но има значителни деформации на аглите и должините. Погодни се за прикажување на вистинските површини на континентите. Од овој вид, значајни се Сансоновата и Боновата проекција.
3 Произволна картографска проекција
Произволните картографски проекции се средина меѓу деформациите на конформните и еквивалентните и се користи за изработување на меѓународната карта на светот.
Според методот на пресликување, картографските проекции може да бидат: цилиндрични, конусни, азимутни и произволни.
4 Гаус-Кригерова проекција
Гаус-Кригеровата проекција спаѓа во групата напречни цилиндрични конформни проекции, кај која Земјата се смета за вртежен елипсоид. Земјата го допира цилиндарот по еден допирен меридијан. Деформациите кај оваа проекција се зголемуваат со оддалечување од допирниот меридијан.
5 Меркаторова проекција
Меркаторовата проекција е конформна (аголна). Земјата го допира цилиндарот на екваторот. Мрежата од напоредници и меридијани се неправилни правоаголници, а деформациите се зголемуваат кон половите. Проекцијата не се користи за картирање на области кои се наоѓаат над 80 степени северна и јужна географска ширина.
6 Државна картографска проекција
Во Република Македонија, државна картографска проекција е Гаус-Кригеровата проекција. Таа е конформна, напречно-цилиндрична проекција со пресликување на делови од Земјината површина на елиптични цилиндри, во зони од по 3 географска должина. Зоните се нумерирани од Гриничкиот меридијан кон исток, а територијата на Македонија се наоѓа во седмата зона. Проекцијата на меридијанот со 21 степен источна географска должина во рамнина, претставува х-оска на координатниот систем, во кој у-оската е проекцијата на екваторот. За да се избегнат негативните вредности по у-оската, според препораките на Баумгартнер, сите точки на х-оската имаат вредност од 500 илјади метри.
Азимут

Азимут (арап. السمت, ''ес‑симт'' = „насока“) е хоризонтален агол со теме во точка на картата, од која едниот крак е во правец на север, а другиот во правец на определена точка од стварноста. Азимутот се зголемува надесно и може да има вредност од 0 до 360 степени. Обратниот азимут е хоризонтален агол кој се разликува од азимутот за 180 степени. Азимутот и аголот на правец се мерат од карта со компас, агломер и тетивен агломер.
1 Видови азимут
Географскиот азимут е хоризонтален агол меѓу географскиот север (меридијанот) и правецот на целта. Магнетниот азимут е хоризонтален агол меѓу магнетниот север и целта. Правоаголниот азимут (на правец) е хоризонтален агол меѓу правецот на ''х''-оската и целта.
2 Магнетна деклинација
Правецот на географскиот меридијан и правецот на магнетниот север се сечат под агол кој се вика магнетна деклинација. Вредноста на магнетната деклинација е променлива вредност поради промените во деклинацијата заради јоносферата и магнетните бури.
3 Меридијанска конвергенција
Правецот на географскиот меридијан и правецот паралелен на ''х''-оската, образуваат агол наречен меридијанска конвергенција (зближување на меридијаните).
4 Поврзано
* Хоризонтски координатен систем, наречен и азимутски
* Аголна минута
* Деклинација
* Ректасцензија
* Сопствено движење
* Небесен координатен систем
Орхеј

Орхеј (романски: ''Orhei'', руски ''Оргеев'', јидиш: ''Uriv'' - אוריװ) — град во Молдавија во истоимениот реон. Градот има население од околу 25.680 жители и се наоѓа на околу 50 километри северно од главниот град Кишинев.
1 Збратимени градови
* Биказ, Романија
* Пјатра Њамц, Романија
2 Поврзано
* Молдавија
* Градови во Молдавија
3 Мапа на градот Орхеј
*
Дубасари

Дубасари (|Dubăsari, |Дубоссари е град во Молдавија во самопрогласената непризната република Приднестровие. Градот имал население од 23.650 жители во 2004 година.
1 Население
Во 1989 градот имал население од 35.806 жители, од кои 15.414 Молдавци (Романци), 10.718 Украинци, 8.087 Руси, и 1.587 останати. Според пописот од 2004 година градот имал население од 23.650 жители, од кои 8.954 Молдавци (Романци), 8.062 Украинци, 5.891 Руси, 153 Белоруси, 104 Бугари, 90 Ерменци, 49 Полјаци, 66 Гагаузи, 46 Евреи, 39 Германци, 31 Роми, и 165 останати.
2 Поврзано
* Молдавија
* Приднестровие
* Градови во Молдавија
Подредено множество

Во математичката теорија на поредокот, едно множество со бинарна релација <math>R</math> на елементите која е рефлексивна (за сите ''a'' во множеството, <math>a \, R \, a</math>), антисиметрична (ако <math>a \, R \, b</math> и <math>b\, R \, a</math>, тогаш ''<math>a = b</math>'') и транзитивна (ако <math>a \, R \, b</math> и <math>b\, R \, c</math>, тогаш <math>a\, R \, c</math>) се опишува како делумно подредено множество. Ако бинарната релација е антисиметрична, транзитивна и наполна (за сите ''a'' и ''b'' во множеството, ''a''R''b'' или ''b''R''a''), тогаш множеството се нарекува линеарно подредено множество. Ако секое непразно подмножество има најмал елемент, тогаш множеството е добро подредено.
Релација <math>R</math> е релација на подредување ако истовремено ги има трите својства: рефлексивност, антисиметричност и транзитивност (на пример, релацијата <math>\leq</math> во множеството на природни броеви <math>\mathbb N</math>).
Во теоријата на информации, подредено множество е бесподаточно множество од битови, какво што се користи во кодирањето 8б/10б.
1 Поврзано
* Строј (информатика)
Индалселвен

Индалселвен (швед. ''Indalsälven'') е една од најдолгите реки во Шведска, со вкупна должина од 430 км. Има повеќе притоки, од кои најзначајни се Калстремен, Лонган, Хоркан и Амерон. По течението има 26 хидроелектрани, и со тоа е трета најпродуктивна река во земјата.
1 Поврзано
* Јунган
Меделпад

Меделпад (швед. '''') е историска покраина (''landskap'') во северниот дел на Шведска. Се граничи со покраините Хелсингланд, Херједален, Јемтланд, Онгерманланд и Ботнискиот Залив.
Покраината е дел од крајот Норланд и како таква се смета за Северна Шведска, иако географски е сместена во средината на земјата. Интересно е што името на покраината не се однесува на ова, туку на фактот што најголемиот дел е сместен помеѓу реките Јунган и Индалселвен.
1 Управа
Традиционалните покраини во Шведска немаат административна и политичка улога, туку претставуваат културно-историски целини. Меделад го опфаќа јужниот дел на административниот округ Вестернорланд.
2 Географија
Покраината е на просечна надморска надморска височина од 200-300 м. Највисока планина е Микелмирберјет (577 м). Околу 500 км<sup>2</sup> отпаѓа на водни површини. Најголемо езеро е Холмхен, на 200 м надморска височина, проследено од Леринген на приближно иста висина.
Околу покраината се протегаат две позначајни реки: Јунган and Индалселвен.
3 Историја
Во минатото, единственото населено место со статус на град е Сундсвал, доделен во 1624. Сундсвал и денес е најголемиот град во покраината, со 50.000 жители. Меделпад има вкупно 120.000 жители.
4 Знаменитости
Крајбрежјето на Ботнискиот Залив, наречено Висок Брег (''Höga kusten''), е прогласено за светско наследство на УНЕСКО. Тлото се искачува по еден сантиметар годишно, како последица од последното Ледено доба кое траело сè до VII милениум п.н.е.
5 Култура
Симбол на покраината е планиснкиот зајак, иако поголема популарност ужива измисленото животно сквадер (мешавина од зајак и тетреб).
Росана Тодоровска

Росана Сариќ - Тодоровска (Куманово, 14 декември 1964) — македонска пејачка на народна музика. Таа живее и работи во Скопје. Во почетокот настапувала со нејзината сестра Маријана, во дует познат како Маријана и Росана, но подоцна кога нејзината сестра се иселува во Австралија, таа продолжува соло. Росана понекогаш настапува со групата наречена „Четири грации“, каде покрај Росана се и Благица Павловска, Адријана Алачки и Бади Бекир. Мажена е за македонскиот глумец Ѓорѓи Тодоровски - Трупче.
1 Биографија
Росана за првпат јавно настапува во дует со својата сестра близначка на 17-годишна возраст. Кариерата ја започнува со интерпретации на поп мелодии, но нејзиниот интерес се менува па денес е една од ѕвездите на фолк естрадата. Од 1991 година започнува нејзината соло кариера. Има испеано голем број хитови, остварено соработка со многу еминентни автори. Често е присутна на фестивалските сцени а како најнов нејзин проект е Грации кој е вистинско освежување за нашата естрада.
2 Поврзано
* Македонци
* Македонска музика
Јунган

Јунган (швед. ''Ljungan'', јемтландски: ''Jångna'' или ''Aoa'', од старонордиски: ''*Oghn'' = „страшна“ ) е река во Шведска. Извира кај Трондхејм и норвешката граница. Долга е 322 км и минува низ окрузите Јемтланд и Вестернорланд. По течението има неколку хидроелектрани.
Населени места во поречието и околината:
* Матфурс
* Њурунда
* Онге
1 Поврзано
* Индалселвен
Тренчин

Тренчин (словачки: ''Trenčín'', |Trentschin; |Trencsén) — град во Словачка. Градот се наоѓа во долината на реката Вах во близина на границата со Чешка. Тренчин се наоѓа на околу 120 километри од Братислава и има население од околу 56.000 жители и тоа го прави деветти најголем град во државата.
1 Збратимени градови
* Кран-Геври, Франција
* Ухерске Храдиште, Чешка
* Злин, Чешка
* Тарнув, Полска
* Касалечио ди Рено, Италија
* Бекешчаба, Унгарија
* Крагуевац, Србија
* Бешикташ, Истанбул, Турција
2 Галерија
3 Поврзано
* Словачка
* Градови во Словачка
Бади Бекир

Небахат Бади Бекир(р. 1962 во Скопје - 20 ноември 2025 во Скопје) — македонска пејачка на народна музика. Таа живее и работи во Скопје. Покрај соло кариерата, Бади понекогаш настапува со групата наречена „Четири грации“, каде покрај Бади се и Благица Павловска, Адријана Алачки и Росана Тодоровска. Нарекувана е македонската Весна Змијанац.
1 Биографија
Првите чекори на сцената ги прави во детските денови како член на играорна група изучувајќи го во исто време и македонскиот и турскиот фолклор. Како дебитант на музичката сцена се појавува во 1985 година на фестивал на забавни мелодии. Паралелно пее на турски, албански и македонски јазик. Најплоден период на нејзината кариера е за време на големите југословенски турнеи. По распадот на Југославија и се посветува на македонската фолк песна. Следат настапи на македонските фестивали, соработка со бројни автори и турнеја во австралија во 2002 година. Во 2004 година станува една од Грациите. Во 2006 година прославува 20 години постоење на естрадата.
2 Поврзано
* Македонски Турци
* Македонска музика
Мартин (град)

Мартин (|Turčiansky Svätý Martin until 1950, |Turócszentmárton, германски: ''Turz-Sankt Martin'', латински: ''Sanctus Martinus / Martinopolis'') — град во северна Словачка. Градот се наоѓа на реката Туриец, помеѓу планините Мала и Голема Фатра. Во близина на Мартин се наоѓа словачкиот град Жилина.
1 Население
Мартин во 2009 имал население од околу 58000 жители. Според пописот од 2001 година 94.9% од населението биле Словаци, 1.6% Чеси, 0.5% Роми, и 0.2% Унгарци. 44.1% биле Католици, 31.2% се изјасниле без религија и 17.2% лутеранци.
2 Збратимени градови
* Гота, Германија
* Хогевен, Холандија
* Карвина, Чешка
* Јичин, Чешка
* Калиш, Полска ''(од 1996)''* Скочов, Полска
* Бачки Петровац, Србија
3 Поврзано
* Словачка
* Градови во Словачка
Терористички напад во Владикавказ (1999)

Терористичкиот напад во Владикавказ претставува бомбашки напад во градот Владикавказ во Русија, кој се случил на 19 март 1999 година на еден пазар, каде загинале 62 лица, а повеќе од 300 биле повредени.
На 15 декември 2003 година, Врховниот суд на Северна Осетија ги осудил обвинетите. Адам Цуров бил осуден на доживотен затвор.
Неретва

Неретва — река која протекува низ Босна и Херцеговина и Хрватска и се влева во Јадранското Море. На Неретва се изградени повеќе хидроцентрали. Најголеми притоки на Неретва се Рама, Требижат, Буна и Брегава. Должина: 225 km (203 во Херцеговина).
Неретва тече низ Динаридите. Последните 30 километри оваа река се претвора во алувијална делта, пред нејзиното влевање во Јадранското Море.
На својот пат кон устието Неретва тече низ Коњиц, Јабланица, Мостар, Чаплина, Почитељ, Метковиќ и Опузен. Најголем град на Неретва е Мостар.
Стариот мост на Неретва во Мостар (кога за време на војната во Босна го срушиле единиците на ХВО во 1993, а кој е реконструиран во 2004 година) е прогласен од организацијата УНЕСКО за споменик од светско културно наследство.
1 Поврзано
* Битка кај Неретва
Дамаскинарска литература

Дамаскинарска литература или дамаскини се поучни зборници во кои било јасно нагласено дека се напишани на народен јазик.
Дамаскините се зборници со црковни проповеди, приказни, легенди и описи на настани и личности сврзани за христијанството. Првите дамаскини претставуваат превод од грчки на црковнословенски јазик со елементи од народниот јазик, и обид да се приближи книгата до народот. Постепено во нив преовладала мислата на грчкиот проповедник Дамаскин Студит, кој велел дека за народот треба да се пишува на едноставен и разбирлив јазик.
Нивниот најстар словенски превод е направен во втората половина на 16 век од епископот пелагониски и прилепски Григориј ѝ ги содржи словата на најпознатиот зборник на Дамаскин Студит ''„Сокровиште“''. Во подоцнежните зборници од овој вид, внесени се слова и поуки од други автори, потоа апокрифни текстови, раскази со религиозна и световна тематика и слично. Интересната содржина и достапниот јазик се главните причини за нивната голема популарност кај нас, особено во 19 век. Од Македонија водат потекло околу 200 дамаскини. Најпознат меѓу нив е Крнинскиот дамаскин.
Адријана Алачки

Адријана Алачки — македонска телевизиски водител и пејачка на народна музика. Таа живее и работи во Скопје. Покрај соло кариерата, Адријана Алачки понекогаш настапува со групата наречена „Четири грации“, каде покрај Адријана се и Благица Павловска, Росана Тодоровска и Бади Бекир. До 2011 година Андријана била во брак со Горан Алачки со кого има две деца. Во 2011 година Адријана започнала со емитување на своја кулинарска емисија наречена „Вкусот на традицијата“, која се емитува на ТВ Алфа. Од 2021 година, е водителка на емисијата „Везилка“ на Телевизија Алфа, заедно со Ирена Спировска и Благоја Грујовски.
1 Животопис
Адријана Алачки растела со македонскиот фолклор како член на КУД „Кочо Рацин”. Својата пејачка кариера ја започнала во 1987 година и пред пошироката јавност се претставила со една народна песна. Во 1988 година, со Ирена направиле дует кој во 90-те години оставил трага на македонската фолк сцена. Следувале настапи и турнеи во Европа, Канада и Австралија. Дуетот престанал да постои во 1994 година, но Адријана продолжила со музичката кариера. Често била присутна на фестивалите, има добиено голем број награди, а голем број хитови сведочат за успешноста. Како автор на музиката на нејзините песни најчесто се јавува нејзиниот поранешен сопруг - хармоникашот Горан Алачки.
На 8 октомври 2014 година, Адријана Алачки управувајки го својот автомобил марка Ауди, го прегазила пешакот Киро Деловски (76 години) на улицата „Рузвелтова“. Пејачката била во алохолизирана состојба, а пешакот починал истиот ден. Ослободена е од вина, со отфрлена кривична пријава.
2 Кариера
Во нејзината музичка кариера се состои четири касети, две самостојни цедеа, голем број фестивали, турнеи, петнаесетина години на естрадата и последниот албум наречен „''Меланхолија''“.
2.1 Спотови
Спот, Година, Режисер
Љубомора, 2006, Томато продукција
Четирите грации, 2006, Томато продукција
Меланхолија, 2010, Виктор Ружинов
3 Поврзано
* Македонска музика
* Македонска кујна
Оли Мурс

Оливер Стенли „Оли“ Мурс (англиски: ''Oliver Stanley "Olly" Murs'', 14 мај 1984, Есекс, Англија) е англиски пејач, текстописец и телевизиски водител. Мурс станал популарен преку британската емисија ''The X Factor''. Моментално тој е дел од продукциските куќи Епик Рекордс и Syco Music.
Првиот видео запис го снима летото во 2010 година за неговиот прв издаден синтл "Please don`t let me go", а подоца во октомври 2010-та го издава вториот сингл за темата "Thinking of me", а следниот месец во ноември го издава својот прв деби албум насловен "Olly Murs", кој содржи 12 песни. Следната година летото 2011-та, во јули месец го снима видео записот за песната "Heart skips a beat", една од неговите најголеми хитови за која дури има снимено 3 видеозаписи. Оваа песна е и најава за неговиот нов или втор албум "In case you didn`t know", кој содржи 13 песни, а е издаден во ноември 2011. Во 2012-та во ноември го издава третиот албум "Right place, right time", еден од неговите најпродавани албуми до сега.
1 Дискографија
*„Olly Murs“ (2010)
*„In case you didn`t know“ (2011)
*„Right place, right time“ (2012)
*„Right Place Right Time: Специјално издание“ (2013)
*Неименуван албум (2014)
Топографија

Топографија (грч. τόπος topos, "место", и γράφω graphō, "пишување") е дисциплина на геодезијата која ја проучува површината на копното и ја претставува на топографска карта или план. Топографијата ја проучува ориентацијата и начините на мерења на земјиштето, впишување на податоците преку топографски знаци, ја објаснува содржината на картата и начинот на правилна употреба.
Целта на топографијата е да ја одреди местоположбата на одреден објект во реалноста и да ја претстави на карта, користејќи ги својствата на објектот, како географска должина, географска ширина и надморска височина. Ваквиот вид на карти имаат повеќестрано значење, како геолошко, научно, градежно, безбедносно-разузнавачко и воено-тактичко.
1 Топографски техники
1.1 Директно топографско проучување
Директното проучување на површината на копното се изведува на самото место кое е предмет на интерес, со помош на помагала како тахеометри, теодолити, клинометри, телеметри, механички курвиметри, планиметри и сл.
1.2 Далечинско топографско проучување
Далечинските топографски испитувања се вршат со авионски или сателитски снимања на теренот (фотографирање, инфрацрвено зрачење, ултразвук или електромагнетно зрачење). Преку методот на фотограметрија, добиените слики се користат за изработување на топографска карта, или со компјутерска елевација се добива тридимензионална електронска топографска карта.
Сателитскиот радар, ласер и сонар, се користат за изработување електронски тридимензионални елевациони топографски карти и за изработување топографски карти на морското и океанско дно.
2 Топографски поими
* Земјиште е површинскиот слој на дел од копното со сите возвишенија и вдлабнатини, води, растителен свет, населени места и комуникации.
* Релјеф е надворешниот изглед на земјиштето со сите свои вдлабнатини и возвишенија. Возвишенијата и вдлабнатините претставуваат земјишни облици, а сите други природни или вештачки творби се нарекуваат земјишни објекти.
* Возвишенијата се основни елементи на релјефот кои се повисоки од својата непосредна околина. Кај нив разликуваме: подножје, страна, раб, врв и теме. Возвишенијата може да бидат:
** Ритче (релативна висина до 10 м)
** Рид (релативна висина до 100 м)
** Брдо (релативна висина над 100-500 м)
** Планина (јасно изразено, пространо возвишение- ниска 500-1000м; средна 1000-2000; висока над 2000м).
* Превој е вдлабнатина меѓу две планини во која има сообраќајна врска.
* Апсолутна надморска височина е верикалното растојание меѓу точка на теренот и нивото на морето.
* Релативна надморска височина е разликата на апсолутните висини на две точки.
* Вдлабнатините се основни елементи на релјефот кои се пониски од својата непосредна околина. Тие може да бидат:
** Вододелници (вдлабнатини кои настануваат поради поројните дождови и низ кои водениот талог тече);
** Долина (издолжена вдлабнатина со должина од неколку стотини метри или километри низ која тече река). Тесните делови на долините се викаат клисури. Долините со стрмни страни се викаат кањони.
** Котлина е пространа вдлабнатина со рамно дно и стрмни страни. Настануваат заради тектонски поместувања или поради дејството на водите.
Буна (река)

Буна е река во Босна и Херцеговина, лева притока на Неретва, во која се влева околу 15 km низводно од Мостар. Долга е 9 km. Продолжува од карстни извори Бунице, кои се наоѓаат под стрмните делови на варовничката област на Рудин и од изворите под варовничките делови во Благај. Богата е со вода 39 м<sup>3</sup>/s. Најголем водостој има во ноември, а најнизок во јули и август. На Буна се наоѓаат мрестилишта на рибите од видот пастрмка. Околината е погодна за земјоделство, особено овошје, зеленчук и винова лоза. На самиот извор кој се избива од длабоките пештери во Благај се наоѓаат стари дервишки текии кои уште во 1664 година ги поминал патописецот Евлија Челебија.
1 Галерија
2 Поврзано
* Манастир Житомислиќ
* Буњевци
Миљацка

— река во Средна Босна и Херцеговина, а поголемиот дел од реката тече низ Сараево. Долга е 35,9 километри.
1 Тек на реката
Паљанска Миљацка (12,9 км) извира во Палите (Беговина, надморска височина 1010 м). Мокрањска Миљацка (20,5 км) извира во Кадино Село (надморска височина 1135 м). Неколку километри источно од Сараево во селото Довличи, овие две притоки се вкрстуваат и ја формираат Миљацка. Потоа Миљацка тече (21,2 км) на запад, во Сараево, од каде што го продолжува својот пат кон реката Босна во која и се влева (Бутиле, надморска височина 490 м).
2 Мостови
На реката Миљацка се наоѓаат повеќе десетина мостови меѓу кои најпознати се:
* Козја ќуприја
* Шехер-Чехаина ќуприја
* Царева ќуприја
* Латинска ќуприја (Принципов мост)
* Чумурски мост
* Дрвенски мост
* Чобански мост
* Ајфелов мост
* Мост на Суада и Олга (Врбањски мост)
* Босмалов мост
3 Галерија